Karansén 28
I disé mun yéla Intɛrɛnɛti kan ka bɛn anna kô ma ?
Isa Krista ka a fɔ a kɔkalu ɲɛ : “ Fɔ alula yélén yé bɔ tén mɔɔlu ɲanan, sa élu di alula kôɲuman kɛnɛnnu yé ka alu Fa gbiliya, alu Fa mɛn yé sankolo dɔ. ” (Matiyu 5:16). Dunuɲan laban mɛn rɔ, kô kuralu yé an makô siyaman ɲala. Intɛrɛnɛti yé kô kura wôlu lé rɔ. Mɔɔ sii ba kɛ afɛ ka anna karan ni anna kɛwalilu ɲan lɔn, wô tii disé an masɔrɔnna jw.org kan. I disé mun sɔrɔnna yén ?
Kitabu la djabililu ka bɛn maɲinikali gbɛlɛnlu ma. Mɔɔlu yé maɲinikali baa mɛnlu kɛla, i disé wôlu djabililu sɔrɔnna yén. Maɲinikali 6 yé wôlu rɔ, mɛnlu djabini anna sɛbɛ dô kɔnɔ. Faransi kan rɔ, sɛbɛ wô tɔɔ lé Aimeriez-vous connaître la vérité ?, wô disé sɔrɔnna kan 400 ni kɔ kɔnɔ Intɛrɛnɛti kan. A yé fɔla Kitabu la kannatɛmi mɛn ma kô Traduction du monde nouveau faransi kan rɔ, i disé wô sɔrɔnna kan 100 ni kɔ kɔnɔ Intɛrɛnɛti djulu wô kan, ani Kitabu makaranɲa sɛbɛ siyaman. Qu’enseigne réellement la Bible ? yé wôlu lé rɔ. I disé fanan ka La Tour de Garde ni Réveillez-vous ! kuralu sɔrɔn yén dɔ. Wôlu bɛɛ yé sɔrɔnna faransi kan lé rɔ. I disé sɛbɛ wôlu siyaman sɔrɔnna a karan ta ni a lamɛnta di Intɛrɛnɛti kan. I yɛrɛ disé dôlu tala yén a lamɛnta di, a PDF ni a EPUB lama di. I disé fanan ka fén dôlu labɔ a sɛbɛlama di kôsa i yé a di mɔɔ dô ma a yé sé a karanna ala kan rɔ ! Sɛbɛ dôlu disé sɔrɔnna kô lagbɛtalu di bôbôlu la kan siyaman dɔ. I disé Kitabu lamɛnta tala yén, ani kô lagbɛtalu ni a lamɛntalu, ani bɛti ɲumanlu.
I disé kibaro sɔrɔnna ka bɛn Yahuwa la Sérélu la kô ma. I disé kibarolu ni kô lagbɛtalu yéla yén ka bɛn anna kawandili baara ma dunuɲan fan bɛɛ rɔ, ani an ɲé dɛmɛnli mɛn kɛla mantɔrɔ yɔrɔlu la. Anna ɲɔnbɛn baa mɛnlu natɔ, i disé fanan kibaro sɔrɔnna ka bɛn wôlu ma. I disé anna filiyalilu diya lɔnna Intɛrɛnɛti kan.
An ɲé tuɲa la yélén laséla dunuɲan fan bɛɛ rɔ wô ɲan lé. Djamana bɛɛ mɔɔlu yé tɔnɔ sɔrɔnna wô rɔ, hali djamana mɛnlu djandjayani ikômi Antarctique. An ɲé Alla matarala kôsa Yahuwa “ kuman yé djɛnsɛn ka wa ɲɛ djôna ” dukolo fan bɛɛ kan. — Tesalonike kalu II 3:1.
jw.org yé mɔɔlu madɛmɛnna di Kitabu ɲayé rɔ ?
I yé afɛ ka mun mafɛnɛ anna Intɛrɛnɛti djulu kan ?
min_Latn bam_Latn bam_Latn bam_Latn dyu_Latn bam_Latn bam_Latn bam_Latn